લોકલ ટ્રેનમાંથી પડીને મૃત્યુ પામનારાંની સંખ્યા પણ ઓછી નથી. 2017માં 3,014 પ્રવાસીઓ લોકલમાંથી પડીને મૃત્યુ પામ્યાં હતાં, જેમાં મધ્યરેલવેમાં 1,534 પશ્ચિમ રેલવેના 1,086 અને હાર્બર રેલવેના 394 પ્રવાસીઓનો સમાવેશ થાય છે. આ રીતે પડવાથી ઈજાગ્રસ્ત થનારા પ્રવાસીઓની કુલ સંખ્યા 3,345 હતી, જેમાં મધ્ય રેલવેના 1,435, પશ્ચિમ રેલવેના 1,540 અને હાર્બર રેલવેના 370 પ્રવાસીઓનો સમાવેશ થાય છે. લોકલ ટ્રેનમાંથી પડી જનારા ઈજાગ્રસ્ત અથવા મૃત પ્રવાસીઓને ઊંચકવા માટે ઉપનગરીય સ્ટેશન પર કોઈ વિશેષ કર્મચારી નિયુક્ત કરવામાં આવ્યા નથી. આવા અકસ્માતમાં સ્ટેશન માસ્ટર દ્વારા સ્થાનિક કૂલી અને સ્વયંસેવકોની મદદ લેવામાં આવે છે.